విజయసాయి రెడ్డి

విజయసాయి రెడ్డి ఆంధ్రప్రదేశ్ రాష్ట్రానికి చెందిన ఒక రాజకీయ నాయకుడు, యువజన శ్రామిక రైతు కాంగ్రెస్ పార్టీ తరపున రాజ్యసభ సభ్యుడు. అతను 2021 ఆగష్టు 10న పార్లమెంటులో పబ్లిక్ అకౌంట్స్ కమిటీ సభ్యుడిగా ఎన్నికయ్యాడు. అతను రెండవసారి 2022 జూన్ 22 నుండి వైఎస్సార్‌సీపీ తరపున రాజ్యసభ అభ్యర్థిగా అధికారంలో ఉన్నాడు. 

విజయసాయి రెడ్డి తన రాజ్యసభ సభ్యత్వానికి రాజీనామా చేస్తూ 2025 జనవరి 25న రాజ్యసభ చైర్మన్ జగదీప్ ధన్‌ఖర్‌కు లేఖను అందజేశాడు. 

నేపధ్యం
వి. విజయసాయి రెడ్డి 1957 జూలై 1న నెల్లూరు జిల్లా, తాళ్ళపూడి గ్రామంలో జన్మించాడు. ఇతడు చార్టెట్ అకౌంటెన్సీ చదివి పిమ్మట చెన్నై, హైదరాబాదు, బెంగళూరు నగరాలలో తన స్వంత వ్యాపార సంస్థను ప్రారంభించాడు. ఇతడు కొన్ని జాతీయ బ్యాంకులకు బోర్డు సభ్యుడిగా పనిచేశాడు. తరువాత ఓరియంటల్ బ్యాంక్ ఆఫ్ కామర్స్ డైరెక్టరుగా పనిచేశాడు.ఆ తర్వాత రాజకీయాలులో చేరాడు. 

రాజ్యసభ సభ్యత్వం
2016 జూన్‌లో ఆంధ్రప్రదేశ్ నుండి వై.ఎస్.ఆర్ కాంగ్రెస్ పార్టీ తరపున మొదటిసారిగా రాజ్యసభకు ఎన్నికయ్యాడు. రాష్ట్ర రాజకీయాల్లో వైసీపీకి చెందిన కీలక నేతగా మారాడు. జగన్మోహన్ రెడ్డి పాదయాత్ర చేస్తున్న సమయంలో పార్టీని తన భుజ స్కందాలపై మోసి జగన్ నమ్మకాన్ని నిలబెట్టిన నాయకుడు. సాక్షాత్తు ప్రధానమంత్రి నరేంద్ర మోడి ఇతనిని గురించి ప్రస్తావన చేశాడు. ఇతని గొప్పతనం. కష్టాల్లో జగన్ కు తోడుగా నిలిచి తన వ్యక్తిత్వాన్ని శిఖరపు అంచులుకి చేర్చుకోగలిగాడు. పార్లమెంటు సమావేశాలలో పలు ప్రైవేటు బిల్లులను ప్రవేశపెట్టాడు.తన వాదాన్ని కేంద్రానికి బలంగా చాటి చెప్పిన గొప్ప నాయకుడు.ఆంధ్రప్రదేశ్ కి ఏమి చేసారో చెప్పండి అని అడిగాడు.

మూలాలు

బయటి లంకెలు
ప్రధాని మోదీకి తాను పాదాభివందనం చేశానని ఆరోపణలు చేస్తున్న టీడీపీ ఎంపీ సి.ఎం. రమేశ్‌కు దమ్ముంటే ఆధారాలు బయటపెట్టాలని వైఎస్సార్‌సీపీ ఎంపీ విజయసాయిరెడ్డి సవాల్
చంద్రబాబు వ్యాఖ్యలను ఖండిస్తున్న విజయసాయి రెడ్డి

వర్గం:1957 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:నెల్లూరు జిల్లా రాజకీయ నాయకులు
వర్గం:నెల్లూరు జిల్లాకు చెందిన రాజ్యసభ సభ్యులు